Addysg, Cymru Enwi a dod i rym 1 1 Enw’r Rheoliadau hyn yw Rheoliadau Addysg (Trefniadau Apelau Derbyn) (Cymru) (Diwygio) 2023. 2 Daw’r Rheoliadau hyn i rym ar 3 Mai 2023. Dirymu 2 Mae’r Rheoliadau a ganlyn wedi eu dirymu— a Rheoliadau Addysg (Trefniadau Apelau Derbyn) (Cymru) (Coronafeirws) (Diwygio) 2020 , b Rheoliadau Addysg (Trefniadau Apelau Derbyn) (Cymru) (Coronafeirws) (Diwygio) (Diwygio) 2020 , ac c Rheoliadau Addysg (Trefniadau Apelau Derbyn) (Cymru) (Coronafeirws) (Diwygio) (Diwygio) 2021 . Diwygio Rheoliadau Addysg (Trefniadau Apelau Derbyn) (Cymru) 2005 3 1 Mae Rheoliadau Addysg (Trefniadau Apelau Derbyn) (Cymru) 2005 wedi eu diwygio fel a ganlyn. 2 Mae rheoliad 2 wedi ei ddiwygio fel a ganlyn— a ym mharagraff (1), yn y lleoedd priodol mewnosoder— mae i “yr awdurdod derbyn” yr un ystyr ag a roddir i “the admission authority” yn adran 88(1)(a) a (b) o Ddeddf 1998; , ystyr “ gwrandawiad apêl ” (“ appeal hearing ”) yw gwrandawiad apêl at ddibenion Pennod 1 o Ran 3 o Ddeddf 1998; , ystyr “ mynediad o bell ” (“ remote access ”) yw mynediad at wrandawiad apêl i alluogi’r rheini nad ydynt i gyd yn bresennol gyda’i gilydd yn yr un man i fynd i’r gwrandawiad neu gymryd rhan ynddo ar yr un pryd drwy ddulliau electronig, gan gynnwys drwy gyswllt awdio byw a chyswllt fideo byw; , ystyr “ swyddog cyflwyno ” (“ presenting officer ”) yw person a enwebir gan yr awdurdod priodol, i wneud sylwadau llafar i’r panel apêl mewn perthynas â’r apêl; , a b ar ôl paragraff (2) mewnosoder— 3 Mae “cyswllt awdio byw”, mewn perthynas â pherson (P) sy’n cymryd rhan yn y gwrandawiad apêl, yn gyswllt ffôn byw neu’n drefniant arall sydd— a yn galluogi P i glywed yr holl bersonau eraill sy’n cymryd rhan yn y gwrandawiad apêl nad ydynt yn yr un lleoliad â P, a b yn galluogi’r holl bersonau eraill sy’n cymryd rhan yn y gwrandawiad apêl nad ydynt yn yr un lleoliad â P i glywed P. 4 Mae “cyswllt fideo byw”, mewn perthynas â pherson (P) sy’n cymryd rhan yn y gwrandawiad apêl, yn gyswllt teledu byw neu’n drefniant arall sydd— a yn galluogi P i weld ac i glywed yr holl bersonau eraill sy’n cymryd rhan yn y gwrandawiad apêl nad ydynt yn yr un lleoliad â P, a b yn galluogi’r holl bersonau eraill sy’n cymryd rhan yn y gwrandawiad apêl nad ydynt yn yr un lleoliad â P i weld ac i glywed P. 3 Yn rheoliad 3, ar ôl y geiriau “paragraff perthnasol yn” mewnosoder “Atodlen 1”. 4 Yn rheoliad 5, ar ôl y geiriau “yn unol ag” mewnosoder “Atodlen 2”. 5 Mae Atodlen 2 wedi ei diwygio fel a ganlyn— a o flaen paragraff 1 mewnosoder— Gwrandawiadau apêl A1 1 Caniateir i awdurdod derbyn benderfynu bod rhaid cynnal gwrandawiad apêl— a yn bersonol, b yn gyfan gwbl drwy ddefnyddio mynediad o bell (“apêl o bell”), cyhyd â bod yr amodau yn is-baragraff (4) wedi eu bodloni, neu c yn rhannol yn bersonol ac yn rhannol drwy ddefnyddio mynediad o bell (“apêl hybrid”), cyhyd â bod yr amodau yn is-baragraff (4) wedi eu bodloni. 2 Ni chaniateir i apêl o bell ond cael ei chynnal yn gyfan gwbl drwy gyswllt awdio— a os nad oes cyswllt fideo byw ar gael am resymau sy’n ymwneud â chysylltiad rhyngrwyd, a b os yw’r apelydd a’r swyddog cyflwyno yn gytûn. 3 Os yw awdurdod derbyn yn penderfynu bod rhaid cynnal naill ai apêl o bell neu apêl hybrid, rhaid iddo wneud yr holl drefniadau angenrheidiol er mwyn i’r panel apêl gael mynediad at yr offer mynediad o bell angenrheidiol. 4 Mae’r amodau y cyfeirir atynt yn is-baragraffau (1)(b) ac (c) fel a ganlyn— a bod y partïon yn gallu cyflwyno eu hachos yn llawn, b bod gan bob cyfranogwr fynediad at y dulliau electronig i’w alluogi i glywed a chael ei glywed, ac i weld a chael ei weld (pan ddefnyddir cyswllt fideo byw), drwy gydol y gwrandawiad apêl, ac c bod yr awdurdod derbyn yn ystyried bod modd gwrando ar yr apêl mewn ffordd deg a thryloyw. 5 Caniateir i’r awdurdod derbyn benderfynu y bydd apêl yn cael ei phenderfynu ar sail yr wybodaeth ysgrifenedig a gyflwynir os nad yw naill ai’r swyddog cyflwyno neu’r apelydd yn gallu bod yn bresennol ar ddyddiad y gwrandawiad. , b ym mharagraff 1(6), yn lle “ymddangos a gwneud” rhodder “wneud”, ac c ym mharagraff 2(6), yn lle “ymddangos a gwneud” rhodder “wneud”. Jeremy Miles Gweinidog y Gymraeg ac Addysg, un o Weinidogion Cymru 11 Ebrill 2023